#  **ANEXO. DETALLE CRITERIOS DE SELECCIÓN DE BENEFICIARIOS**

### **Criterio de admisión:** Só serán admitidas para ser avaliadas as solicitudes que indiquen que tiveran AO MENOS UNHA experiencia previa en proxectos similares (TANTO INTERNOS COMO PARA TERCEIROS, ben sexan realizados polo solicitante directamente como a través dun terceiro). Consideraranse “similares” os desenvolvementos en base ao uso de xemelgos dixitais, técnicas de modelado, simulación e análise avanzado da mobilidade.

### **Criterios de priorización** de beneficiarios co seu correspondente sistema de avaliación para a valoración do contido presentado no formulario de solicitude:

### **Introdución de ideas de novos desenvolvementos, bens e/ou procesos ou de melloras significativas no xemelgo dixital.**

### **Valor engadido da proposta de solución a nivel funcional.** Valorarase positivamente que a proposta contemple a introdución de ideas de novas funcionalidades ou utilidades e as probas en contornas ou ámbitos non previstos e vinculados aos obxectivos do Living Lab de Smartiago.

### Do 0 ao 15.

### **Valor engadido da proposta de solución a nivel técnico.** Valorarase positivamente a introdución de coñecementos, melloras, ou desenvolvementos en base ao uso de tecnoloxías de xemelgo dixital, simulación e análise avanzado de mobilidade.

### Do 0 ao 15.

### **Valor engadido da proposta de solución a nivel económico.** Valorarase positivamente a viabilidade económica do proxecto proposto.

### Do 0 ao 10.

### **Capacidade para atraer a outros axentes, beneficiarios e expertos colaboradores.**

###

### **2.1. Rede de colaboradores.** Valorarase positivamente o plan dun proxecto colaborativo, así como a participación no proxecto de outros socios que supoñan valor engadido para o proxecto.

### Do 0 ao 10.

### **Capacidade para desenvolver e executar o proxecto proposto polo beneficiario**:

###  **3.1. Capacidade para executar o proxecto proposto**– Valorarase a coherencia dos recursos (medios persoais e técnicos xerais e de I+D) propostas para o desenvolvemento e execución do proxecto.

### Do 0 ao 10.

###  **3.2. Experiencia en proxectos similares** – Valorarase positivamente a experiencia en outros proxectos (TANTO INTERNOS COMO PARA TERCEIROS), ben sexan realizados polo solicitante directamente como a través dun terceiro). Consideraranse “similares” os desenvolvementos en base ao uso de xemelgos dixitais, técnicas de modelado, simulación e análise avanzado da mobilidade.

### Do 0 ao 10.

### **Impacto social, ambiental e económico da proposta (proxecto)** – Especialmente na mobilidade sostible e no ámbito do municipio.

### **4.1. Impacto en Santiago de Compostela** – Valorarase que as propostas que teñan un impacto directo en Santiago de Compostela e na súa contorna, concedéndolle unha valoración positiva a aqueles proxectos que teñan como usuarios finais axentes de Santiago de Compostela, así como aqueles que prevexan a xeración de emprego e actividade económica en Santiago de Compostela.

### Do 0 ao 10

### **4.2. Impacto socioeconómico da proposta** – Valorarase a vinculación do proxecto con obxectivos de carácter social e/ou económico como a xeración de emprego.

### Do 0 ao 10.

### **4.3. Impacto ambiental da proposta** – Valorarase a vinculación do proxecto con obxectivos de sustentabilidade medioambiental, valorándose especialmente os proxectos que teñan obxectivos vinculados á mobilidade sostible.

### Do 0 ao 15.

### **Puntuación máxima: 100 puntos.**

### A valoración de cada criterio farase de forma comparativa, de tal maneira que se valorarán as solicitudes mediante campá de Gauss, establecendo tres niveis de valoración para cada criterio.

### Puntuación mínima para ser beneficiario: ao menos, terá que obter 50 puntos en total, e, ao menos, 5 puntos en cada criterio.

### Poderanse descartar sempre e cando exista unanimidade por parte do comité avaliador los proxectos que, a xuízo dos expertos, teñan un impacto negativo social ou medioambiental ou afecten negativamente ao cumprimento dos obxectivos do proxecto SMARTIAGO.

### Na primeira ronda de captación, **8 solicitantes,** por orde de puntuación, serán validados para ser beneficiarios.

### Os seguintes, segundo orde de puntuación, serán incluídos nunha **lista de reserva de beneficiarios**.